Naisen logiikka

Naisen logiikka on vuonna 1999 ensi-iltansa saanut, Spede Pasasen viimeinen ja heikoimmin menestynyt elokuva. Katsojia sillä oli lähteestä riippuen 232Marjamäki 2007, s. 180 tai 304.Suomen kansallisfilmografia, s. 499. Elokuvaa ei ole julkaistu VHS:nä tai DVD:nä. Sitä ei ole myöskään esitetty koskaan televisiossa, mutta Iltalehti julkaisi sen nähtäville vappuna 2019. Se perustuu Spede Show’ssa esitettyihin Naisen logiikka -sketseihin. Elokuvassa esiintyy vain viisi näyttelijää. ==Historia== Suomen elokuvasäätiö myönsi 1,1 miljoonan markan tuen elokuvalle vuonna 1991, mutta elokuvan teko jäi tuolloin kesken. Pasasen mukaan elokuvan valmistumista viivästyttivät muun muassa sairastumiset. Elokuvasäätiö alkoi vaatia rahojaan takaisinhttps://www.iltalehti.fi/viihdeuutiset/a/d96e0edd-4218-43cb-9f8c-af8dd821fe36 , ja pakon edessä elokuvan kuvaukset tehtiin loppuun kuuden vuoden kuvaustauon jälkeen. Elokuvan otti ohjelmistoonsa helsinkiläinen Kinopalatsi ainoana elokuvateatterina Suomessa. Ensi-ilta oli 21. toukokuuta 1999, ja elokuva poistettiin ohjelmistosta 3. kesäkuuta. Ilta-Sanomien mukaan viimeisen esityspäivän kolmessa näytöksessä kävi yksi katsoja, hänkin vapaalipulla.https://www.tamperelainen.fi/artikkeli/382206-naisen-logiikka- huvittaa-yha-tasauspyorasto-kirvoittavat-makeat-naurut Myöhemmin Ilta-Sanomat uutisoi, että elokuva lähtisi varsinaiselle esityskierrokselle saman vuoden syksyllä. Tämä ei toteutunut. Samantapainen Hannele Laurin ja Spede Pasasen näyttelemä pariskunta, joka käy keskusteluja ”naisen logiikasta”, esiintyy myös Speden elokuvassa Pikkupojat. Hannele Lauri kertoo arvioineensa jo elokuvaa kuvatessa, että siitä tulisi todellinen ’grande catastrophe’. Vika ei ollut kuitenkaan sen paremmin näyttelijöiden, kuvauksen kuin leikkauksenkaan. Tuotannolla vain ei edes ollut varsinaista käsikirjoitusta. Lauri ei tiedä, eikö Spede vain jaksanut tehdä mitään, vaiko oliko kyse Pasasen aikapulasta. Naisen logiikka -sketsejä hän pitää niin hyvinä, että kunnon käsikirjoituksen avulla teoksesta olisi voinut saada hauskan elokuvan. Teattereihin tuli Laurin mukaan lopulta elokuvan raakaversio, jota ei ollut edes leikattu loppuun.Hannele Lauri voitti Jussin elämäntyöstään ja kertoo nyt HS:lle urastaan – Yksi Spede-elokuva oli niin paha ”katastrofi”, että näyttelijöitä kiellettiin katsomasta sitä Elokuvaan esimerkiksi jäi epäonnistunut kohtaus, jossa Spede Pasasen näyttelemä Viljo opettaa golfia vaimolleen, Hannele Laurin näyttelemälle Vienolle. Lauri ei osu palloon, minkä vuoksi hän alkaa nauraa ja kiroilla, ja kääntyy kahdesti katsomaan myös kuvaajaa sanoen, ettei kohtauksesta tule mitään. Myös Pasanen pidätteli naurua, mutta kohtaus kuvattiin loppuun. Leikkaaja Pekka Lampela on kertonut vieneensä elokuvan raakaversion Pasaselle, ja tuolloin oli sovittu, että siihen kuvataan vielä puuttuvat kohtaukset. Pasanen kuitenkin julkaisi raakaversion sellaisenaan. == Juoni == Spede Pasanen ja Hannele Lauri näyttelevät hyvin toimeen tulevaa avioparia, Viljoa ja Vienoa. Heidän tuttavapariskuntansa ovat Pullo ja Lea Pölkkynen (Simo Salminen ja Riitta Väisänen). Pullo Pölkkynen erotetaan työpaikaltaan, ja hän lyö Viljon kanssa vetoa, että saa uuden työpaikan, jossa hänen palkkansa on sata tuhatta markkaa kuussa. Neljä vuotta myöhemmin Pullo ja Viljo tapaavat Pullon huvipurrella ja jakavat kokemuksia vaimojensa tyhjäpäisestä logiikasta. Elokuvaa on kuvailtu esimerkiksi ohutjuoniseksi. == Näyttelijät == === Tekijät === * Ohjaus: Spede Pasanen * Käsikirjoitus: Spede Pasanen * Kuva: Juha Jalasti, Timo Jalasti & Kari Petäjäniemi * Kuvaaja: Juha Jalasti * Kamera-assistentti: Timo Jalasti * Valomies: Kari Petäjäniemi * Ääni: Pekka Lampela & Pauli Salminen * Äänittäjä: Pekka Lampela * Puomimies: Pauli Salminen * Maski: Saija Hakola * Kuvaussihteeri: Reija Virolainen * Järjestäjä: Jorma Jalasti * Leikkaus: Pekka Lampela * Musiikki: Aarno Raninen * Julisteen toteutus: Jarkoskuva Oy * Tuottaja: Spede Pasanen * Muusikko: Aarno Raninen (syntetisaattorit) * Musiikin äänitys: Aarno Raninen * Musiikin miksaus: Aarno Raninen * Tekstikuvaus: Jan-Eric Nyström * Julisteen suunnittelu: Spede Pasanen * Tuotantoyhtiö: Spede-Tuotanto Oy, 1998 == Arvioita == Iltalehden Mattiesko Hytönen kirjoitti: "Kun Kinopalatsin katsomossa kahden muun katsojan joukossa olin jo täysin vakuuttunut, että Spede Pasanen oli juuri näyttänyt minulle Naisen logiikan huonoimman kohtauksen, hän näytti vielä huonomman".https://www.iltalehti.fi/viihdeuutiset/a/7c8cdf78-7056-4b87-9d54-ed80a7403275 ==Naisen logiikka -sketsit== Naisen logiikka -sketsejä esitettiin alun perin 1984–1987 sketsiohjelmassa Spede Show. Niissä esiintyivät vain Spede Pasanen ja Hannele Lauri. Vuonna 2002 niistä 22 koottiin Naisen logiikka -albumille, jossa sketsit olivat kuunnelmien muodossa. ==Lähteet== * * ===Viitteet=== == Aiheesta muualla == * * * Iltalehti: Suomen huonoin elokuva? * Suomenkuvalehti - Vaiettu Spede-elokuva: miksi Naisen logiikka tehtiin, mutta haudattiin syvälle * Tohka, Antti: Naisen logiikka (1999). Elitisti, 5.4.2019. Luokka:Spede Pasasen ohjaamat elokuvat Luokka:Vuoden 1999 suomalaiset elokuvat Luokka:Suomalaiset komediaelokuvat Luokka:Televisiosarjoihin perustuvat elokuvat